дом Регионални Готвят на казанлъчани нова велоалея. Ето къде
Велоалеята, която от общината се готвят да правят, ще започва от бул.“Александър Батенберг“ /до хиремаркет „Лидл“/ и ще стига до ул.“Козлодуй“, където се завива надясно към складовете. Пътеката за колоездачи ще е на протежение на бул.“Никола Петков“ в този му участък.
За начинанието се разбра от публикуваната, но все още негласувана от общинския съвет, „Годишна програма за развититето на туризма“ през 2020 г.
В нея кметицата Галя Стоянова ще иска от общинските съветници да одобрят намерението й да отцепи от булеварда пътека за колоездачи, за да стимулира „по-екологични форми на транспорт“. От предложението й става ясно, че готвят проект за кандидатстване за европари за изграждането на велоалеята.